Кожная праца была вартая высокай ацэнкі. Дыпломамі ІІІ ступені адзначаны Ірына Грабар (Моладаўская СШ Іванаўскага раёна) за работу аб святынях свайго краю і Вадзім Свірыдэнка (гімназія №2 г. Пінска) за стварэнне радавода свяшчэнніка Яўгена Пугача – свайго дзеда. 10-класніца СШ №1 г. Лунінца Валерыя Юрцэвіч узнагароджана Дыпломам ІІ ступені за працу аб асветніцкай дзейнасці праваслаўнай пісьменніцы Софіі Прорвіч – лунінецкая матушка ў 1920-1930 гг. была актыўным аўтарам часопіса “Воскресное чтение”, што выдаваўся ў Варшаве.